
Παπαστράτος: Ο πιο ελκυστικός εργοδότης στην Ελλάδα για το 2023
για 3η συνεχή χρονιά

Ασπρόπυργος, 8 Ιουνίου 2023
Η Παπαστράτος αναδείχθηκε ο πιο ελκυστικός εργοδότης στην Ελλάδα για 3η συνεχή χρονιά, σύμφωνα με την τελευταία έρευνα Employer Brand που πραγματοποίησε η Randstad για το 2023. Με περισσότερους από 163.000 συμμετέχοντες και 6.022 ερωτηθείσες εταιρείες σε 32 αγορές, η Έρευνα Randstad Employer Brand (REBR) αποτελεί την πιο πλήρη και ανεξάρτητη αξιολόγηση της εικόνας, της αναγνωσιμότητας και της ελκυστικότητας των εργοδοτών, σε διεθνή κλίμακα. 
Ως μία εταιρεία που τοποθετεί διαχρονικά στον πυρήνα της τους ανθρώπους της, η Παπαστράτος βρέθηκε στην κορυφή της σχετικής κατάταξης και το 2023. Η δυναμική αναπτυξιακή της πορεία την καθιστούν έναν εργοδότη επιλογής που δημιουργεί συνεχώς νέες θέσεις εργασίας, εξελίσσει σταθερά τους ανθρώπους της και καλλιεργεί μία κουλτούρα ανοιχτού διαλόγου, ισότητας και συμπερίληψης.
Δημιουργία νέων θέσεων εργασίας και εξέλιξη των εργαζομένων
Έχοντας προχωρήσει σε έναν μετασχηματισμό - ορόσημο με στόχο μία Ελλάδα χωρίς τσιγάρο, η Παπαστράτος επενδύει σταθερά στην Ελλάδα, την εργασία και την ανάπτυξη των ανθρώπων της. 
· Το 2023 ανακοίνωσε νέα επένδυση 200 εκατομμυρίων ευρώ, η οποία οδήγησε στη δημιουργία 300 νέων θέσεων εργασίας. 
· Τον τελευταίο χρόνο έχει πραγματοποιήσει 100.000 ώρες για την ενδυνάμωση των ανθρώπων της μέσω εκπαιδευτικών προγραμμάτων reskilling και upskilling σε νέες τεχνολογίες. 
Ισότητα και συμπερίληψη
H Παπαστράτος τοποθετεί την ισότητα και τη συμπερίληψη στην κορυφή των προτεραιοτήτων της για τους ανθρώπους της ως: 
· Η πρώτη και μοναδική εταιρεία στην Ελλάδα που λαμβάνει σταθερά, από το 2019 μέχρι σήμερα, τη διεθνή πιστοποίηση ίσων αμοιβών “Equal Salary Certification”. 
· Ένας οργανισμός που έχει καλύψει το 41% των υψηλόβαθμων διευθυντικών και διοικητικών θέσεων της με γυναίκες, έναν χρόνο νωρίτερα από την αρχική δέσμευσή του. 
· Μέλος της Χάρτας Διαφορετικότητας ήδη από το 2020 – ένα από πρώτα μέλη της - πρωτοβουλία της Ευρωπαϊκής Επιτροπής για την προώθηση της διαφορετικότητας στις επιχειρήσεις.
Τέλος, η εταιρεία λειτουργεί με  κουλτούρα ανοιχτού διαλόγου, η οποία βασίζεται στην ανοιχτότητα, την ειλικρίνεια και τη συστηματική ανατροφοδότηση. Χάρη σε αυτήν, εξελισσόμαστε όλοι μαζί προς το καλύτερο, με σεβασμό στις συνεχώς μεταβαλλόμενες ανάγκες των ανθρώπων μας.  
Με αφορμή τη νέα αυτή διάκριση από την Randstad, η Μαρία Πατακιούτη, Γενική Διευθύντρια Ανθρώπων και Κουλτούρας της Παπαστράτος και Ν.Α. Ευρώπης της PMI, δήλωσε: «Στην Παπαστράτος, ως ένας διαχρονικά υπεύθυνος εργοδότης επιλογής, επενδύουμε σταθερά στην ανάπτυξη των ταλέντων και των ικανοτήτων των ανθρώπων μας, και δίνουμε ιδιαίτερη βαρύτητα στη συνεχή εκπαίδευση και κατάρτισή τους. Παράλληλα, εστιάζουμε στη δημιουργία ενός σύγχρονου και υγιούς εργασιακού περιβάλλοντος, που διέπεται από τις αρχές της ισότητας και της συμπερίληψης και εμπνέει τους ανθρώπους μας να εξελίσσονται διαρκώς. Υλοποιούμε μια σειρά από προγράμματα που έχουν ως γνώμονα την προαγωγή της ευεξίας (well-being) στο πλαίσιο της εργασίας. Συνεχίζουμε να εργαζόμαστε καθημερινά προς το καλύτερο, για την αναβάθμιση και τη βελτίωση του εργασιακού μας περιβάλλοντος και είμαστε έτοιμοι να αντιμετωπίσουμε τις μεγάλες προκλήσεις του αύριο».

Σχετικά με την ΠΑΠΑΣΤΡΑΤΟΣ  

H Παπαστράτος, θυγατρική εταιρεία της Philip Morris International (PMI), κατέχει ηγετική θέση στην παραγωγή και εμπορία προϊόντων χωρίς καύση και τσιγάρων στην Ελλάδα εδώ και εννέα δεκαετίες. Η εταιρική πορεία της Παπαστράτος είναι άρρηκτα συνδεδεμένη με την εξέλιξη της βιομηχανίας, την οικονομική ανάπτυξη της χώρας, αλλά και την προσφορά στην κοινωνία. Το 2017, η εταιρεία γύρισε σελίδα στην ιστορία της και, με μια σημαντική επένδυση ύψους 300 εκατ. ευρώ, μετέτρεψε το εργοστάσιό της στον Ασπρόπυργο σε μονάδα αποκλειστικής παραγωγής θερμαινόμενων ράβδων καπνού για το IQOS, το πρώτο καινοτόμο προϊόν της PMI δυνητικά μειωμένου κινδύνου σε σχέση με το τσιγάρο. Τον Ιούλιο του 2020 ο Αμερικανικός Οργανισμός Τροφίμων και Φαρμάκων (FDA) αδειοδότησε το IQOS ως προϊόν διαφοροποιημένου κινδύνου, κατάλληλο για την προαγωγή της δημόσιας υγείας. Μέχρι τον Μάρτιο του 2023,  περίπου 25,8 εκατ. ενήλικοι καπνιστές σε όλο τον κόσμο και περισσότεροι από 450.000 στην Ελλάδα είχαν επιλέξει τη νέα αυτή τεχνολογία που είναι διαθέσιμη σε 78 χώρες. Τον Ιούνιο του 2021, στην επέτειο των 90 χρόνων λειτουργίας της Παπαστράτος, η εταιρεία ανακοίνωσε τη στρατηγική της για τη Βιώσιμη Ανάπτυξη για την επόμενη πενταετία. Ταυτόχρονα, ανακοίνωσε και νέα μεγάλη επένδυση στο εργοστάσιό της στον Ασπρόπυργο, η οποία ξεπέρασε τα 200 εκατ. ευρώ. Τον Φεβρουάριο του 2023, η Παπαστράτος ανακοίνωσε νέα, μεγάλη επένδυση ύψους 200 εκατ. ευρώ, η οποία οδηγεί στη δημιουργία 300 νέων θέσεων εργασίας και ενισχύει το εξαγωγικό έργο της εταιρείας, φτάνοντας σε συνολική αξία εξαγωγών 300 εκατ. ευρώ. Η Παπαστράτος επενδύοντας στην επιστήμη και τις νέες τεχνολογίες δημιουργεί αξία, τόσο για την εταιρεία, τους ανθρώπους της όσο και για το περιβάλλον και την κοινωνία. Το εκτεταμένο πρόγραμμα Κοινωνικής Ευθύνης, οι επανειλημμένες βραβεύσεις ως Best Work Place και Top Employer και η πιστοποίησή της ως η πρώτη εταιρεία στην Ελλάδα με Equal Salary και ως η πρώτη “Smoke-Free” εταιρεία στην Ελλάδα αποδεικνύουν ότι η στρατηγική Βιώσιμης Ανάπτυξης βρίσκεται στο επίκεντρο της επιχειρηματικής δράσης της Παπαστράτος. Περισσότερες πληροφορίες για τις δράσεις της εταιρείας μπορείτε να δείτε στο www.papastratosmazi.gr. 

Για επικοινωνία με την εταιρεία: Κατερίνα Χατζοπούλου, Διευθύντρια Επικοινωνίας και Δημοσίων Σχέσεων, Παπαστράτος, τηλ. 210 4193000, Katerina.Chatzopoulou@pmi.com , Άκης Κελέσης, Account Director αία relate, τηλ. 210 7418935, kelesis@aea.gr.

